ནམ་མཁའ་ལས་་བབས་ཏེ་་སྟེང་གི་་ནམ་མཁའ་ལས་་ཚིག་སྙན་པ་རྣམ་པ་སྣ་ཚོགས་ཀྱིས་་ཕ་མ་གཉིས་ལ་་སྤྲོ་བ་སྐྱེད་དོ༎ཕ་མ་གཉིས་ཀྱིས་ནམ་མཁའ་ལ་བལྟས་ནས།ལྷ་ཁྱོད་སུ་ཞིག་ལགས་པ་བདག་ལ་་སྨྲོས་ཤིག་ཅེས་སྨྲས་པ་དང༌།ལྷས་སྨྲས་པ་བདག་་ནི་་རྒྱལ་བུ་སེམས་ཅན་ཆེན་པོ་ཞེས་་བྱ་བ་ཡིན་ཏེ།བདག་གིས་་ལུས་ཀྱིས་་སྟག་མོ་ལྟོགས་པ་་བསྙོད་པས་་དགའ་ལྡན་གྱི་་ལྷའི་་གནས་སུ་་སྐྱེས་སོ།རྒྱལ་པོ་ཆེན་པོ་འདི་ལྟར་མཁྱེན་པར་མཛོད་ཅིག་ཇི་ཙམ་དུ་སྲིད་པ་དང་བཅས་པའི་་ཆོས་ནི་མཐར་འཇིག་པར་འོང་ངོ༌།སྐྱེ་བ་ཡོད་ན་་ངེས་པར་འཇིག་གོ།སྡིག་པ་བྱས་ན་་སེམས་ཅན་དམྱལ་བར་ལྷུང་གི།དགེ་བ་བྱས་ན་་མཐོ་རིས་སུ་་སྐྱེས་ཏེ།སྐྱེ་བ་དང་འཇིག་པ་་ནི་་ཀུན་ལ་་སྲིད་ན།ཅིའི་་སླད་དུ་བདག་འབའ་ཞིག་གི་་ཕྱིར་མྱ་ངན་གྱི་རྒྱ་མཚོར་ལྷུང་བ་མི་ཚོར།དགེ་བའི་་ཕྱོགས་ལ་་བརྩོན་འགྲུས་མཛོད་ཅིག་ཅེས་པ་དང༌།དེའི་་ཕ་མས་སྨྲས་པ།ཁྱོད་ནི་སྙིང་རྗེ་ཆེན་པོས་སྟག་མོ་བསྙོད་དེ།ཐམས་ཅད་ལ་སྙིང་བརྩེ་བ་ཡིན་ན།བདག་ཅག་བཏང་སྟེ།ཚེའི་་དུས་བྱས་པས།དེང་་ནི་་ཁྱོད་དྲན་པའི་་ཕྱིར་ཤ་ཡང་་དུམ་བུ་དུམ་བུར་་བཅད་པ་ཙམ་དུ་་སྡུགབསྔལ་གྱིས་་གདུངས་ན།སྙིང་རྗེ་ཆེན་པོ་སྤྱོད་པ་་ཁྱོད་འདི་ལྟར་བྱ་བར་རིགས་སམ།དེ་ནས་ཡང་ལྷ་དེས་ཚིག་སྙན་པ་རྣམ་པ་སྣ་ཚཨོགས་ཀྱི་སྒོ་ནས་བཞམས་ཏེ།སྤྲོ་བ་བསྐྱེད་པས་་དེའི་་ཕ་མ་ཡང་སྤྲོ་བ་ཅུད་ཟད་སྐྱེས་ནས།རིན་པོ་ཆེ་སྣ་བདུན་གྱི་་སྒྲོམ་བྱས་ཏེ།རུས་བུ་དེའི་་ནང་དུ་་བཅུག་ནས་་སྦས་པའི་་སྟེང་དུ་་མཆོད་རྟེན་་བྱས་སོ།ལྷ་ཡང་ཕྱིར་གནས་སུ་སོང་ངོ༌།རྒྱལ་པོ་དང་འཁོར་མང་པོ་རྣམས་ཀྱང་ཕྱིར་ཕོ་བྲང་དུ་སོང་ངོ༌།